Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: lakáscélú hitelek részleteinek megfizetésére nem képes állampolgárok érdekében fordult az országgyűlési biztos a miniszterelnökhöz. Ajánlásában kezdeményezte a bírósági végrehajtásról szóló 1994. évi LIII. törvény olyan módosítását, amely
Paragraph Index: 133

lakáscélú hitelek részleteinek megfizetésére nem képes állampolgárok érdekében fordult az országgyűlési biztos a miniszterelnökhöz. Ajánlásában kezdeményezte a bírósági végrehajtásról szóló 1994. évi LIII. törvény olyan módosítását, amely nem veszélyezteti a hátrányos helyzetbe került családoknak a megszerzett hajlékhoz fűződő jogait. A válaszadásra nyitva álló határidő még nem telt el (OBH 9019/1996). A magyar állampolgárságot kérő személyek jogai érvényesülésének helyzetét feltáró vizsgálat megállapításai alapján az országgyűlési biztos a magyar állampolgárságról szóló 1993. évi LV. törvény módosítására hívta fel a belügyminisztert. Javasolta a törvény felülvizsgálatát és módosítását az ügyintézés garanciái, a vizsgakötelezettség alóli mentesség, a családtagok kérelmének egységes elbírálása, valamint a jogorvoslat követelményeire tekintettel. A belügyminiszter válaszában az ajánlások többségével nem értett egyet. Az országgyűlési biztos ajánlásait — részben módosítva — fenntartotta (OBH 1936/1997). Az öngyilkosságot megkísérlő személyek emberi jogainak átfogó vizsgálata tapasztalataira alapozva az országgyűlési biztos kezdeményezte a népjóléti miniszternél az akkor még általános vita alatt lévő egészségügyi törvényjavaslat felülvizsgálatát, a mentőtisztnek a sürgősségi beszállítás esetén fennálló döntési jogkörére vonatkozóan. Az országgyűlési biztos kezdeményezte továbbá, hogy a miniszter dolgozza ki annak szabályait, hogy a zavart tudatállapotú, a polgári jog szerint cselekvőképtelen, azonban cselekvőképességet érintő gondnokság alatt nem lévő személyeknél a belátási képesség hiányát — különösen az ellátás visszautasítása tekintetében — hogyan kell megállapítani. A válaszadásra nyitva álló határidő a beszámoló elkészítésének idejéig nem telt el. Időközben azonban az Országgyűlés megalkotta az egészségügyről szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes